
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Traktortehnikas un tās velkamo transportlīdzekļu atbilstības novērtēšanas noteikumi" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Eiropas savienībā (savienības līmenī) traktoriem, to piekabēm, maināmām velkamām iekārtām un minēto transportlīdzekļu, sistēmu, sastāvdaļu vai atsevišķu tehnisku vienību un aprīkojuma tipa apstiprināšanas administratīvās un tehniskās prasības, un tirgus uzraudzību nosaka Eiropas Parlamenta un Padomes  2013. gada 5. februāra Regula Nr. 167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību (turpmāk – Regula Nr. 167/2013). Šo regulu nepiemēro individuālu transportlīdzekļu apstiprināšanai. Tomēr dalībvalstis, kas piešķir šādus individuālus transportlīdzekļa apstiprinājumus, pieņem jebkādus transportlīdzekļu, sistēmu, sastāvdaļu un atsevišķu tehnisku vienību tipa apstiprinājumus, kuri piešķirti saskaņā ar šo regulu, nevis saskaņā ar attiecīgajiem valsts noteikumiem [Regula Nr. 167/2013 1. pants. 1. punkts].
Saskaņā ar Ceļu satiksmes likuma 15.1 panta ceturto daļu, Latvijā individuālo lauksaimniecības un mežsaimniecības transportlīdzekļu, to piekabju un maināmo velkamo iekārtu atbilstības novērtēšanas kārtību un tehniskās prasības (nacionālā līmenī) nosaka Ministru kabineta 2016. gada 16. novembra noteikumos Nr. 731 "Individuālo lauksaimniecības un mežsaimniecības transportlīdzekļu atbilstības novērtēšanas noteikumi" (turpmāk – spēkā esošie noteikumi).
Šis noteikumu projekts paredz spēkā esošajos noteikumos novērst nepilnības, precizēt un pilnveidot vispārīgos jautājumus, apstiprināšanas, reģistrēšanas un lēmuma apstrīdēšanas un pārsūdzēšanas kārtību, un pielikumus.
Spēkā esošajos noteikumos transportlīdzekļiem piemērotās un  atbilstības novērtēšanas kārtībā noteiktās prasības plaši un neparedzēti interpretē, kas rada problēmsituācijas transportlīdzekļu konstruēšanā, izgatavošanā vai sakomplektēšanā un atbilstības vērtēšanā.
Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktu ir nepieciešams sagatavot jaunus noteikumus, jo izmaiņu apjoms noteikumu projektā ievērojami pārsniedz pusi no spēkā esošo noteikumu apjoma.
1.2. Mērķis
Mērķa apraksts
Novērst nepilnības, precizēt un pilnveidot transportlīdzekļiem un atbilstības novērtēšanas kārtībā piemērojamās prasības, ko iestrādāt noteikumu vispārīgajos jautājumos, apstiprināšanas, reģistrēšanas un lēmuma apstrīdēšanas un pārsūdzēšanas kārtībā un pielikumos, lai novērstu plašu un neparedzētu interpretēšanu un neradītu problēmsituācijas transportlīdzekļu konstruēšanā, izgatavošanā vai sakomplektēšanā un atbilstības vērtēšanā, kā arī veicinātu mašīnbūvniecības attīstību Latvijā.
 
Spēkā stāšanās termiņš
02.01.2025.
Pamatojums
Pēc individuālo lauksaimniecības un mežsaimniecības transportlīdzekļu atbilstības novērtēšanas noteikumu izsludināšanas būtu jāparedz pārejas periods ar noteikumu spēkā stāšanos datumu, bet ne ilgāk, kā sešus mēnešus, lai Latvijas fiziskās vai juridiskās personas pielāgotos un savlaicīgi piemērotu noteiktās prasības un kārtību.
1.3. Pašreizējā situācija, problēmas un risinājumi
Pašreizējā situācija
Spēkā esošo noteikumu vispārīgos jautājumus, apstiprināšanas, reģistrēšanas un lēmuma apstrīdēšanas un pārsūdzēšanas kārtību, kā arī pielikumos noteiktās prasības plaši un neparedzēti interpretē, kas rada problēmsituācijas transportlīdzekļu konstruēšanā, izgatavošanā vai sakomplektēšanā un atbilstības vērtēšanā.
 
Problēmas un risinājumi
Problēmas apraksts
Vispārīgie jautājumi – spēkā esošajos noteikumos ir nepilnīgi noteikti un nepietiekami skaidri uztverami, jo iztrūkst noteikumos lietoto terminu skaidrojumi, noteikumu piemērojamība vai kas neattiecās uz šiem noteikumiem, kas rada plašu un neparedzētu noteikumu interpretāciju un problēmsituācijas transportlīdzekļu konstruēšanā, izgatavošanā vai sakomplektēšanā un atbilstības vērtēšanā.
Risinājuma apraksts
Lai nepieļautu plašu un neparedzētu regulējuma interpretāciju spēkā esošo noteikumu vispārīgajos jautājumos ir nepieciešams novērst nepilnības, precizēt esošos, izstrādāt un pilnveidot vai papildināt noteikumos lietoto terminu skaidrojumus un definīcijas, vai atsaukties uz normatīvajiem aktiem, kur attiecīgie termini jau noteikti, kas radītu vai veicinātu noteikumu pārskatāmību un nepārprotamu uztveramību.
Atsevišķiem terminiem ir norāde uz Regulu Nr. 167/2013 lai tie sasaistītos ar regulējumu par lauksaimniecības un mežsaimniecības transportlīdzekļu apstiprināšanu un tirgus uzraudzību prasībām nevis Ceļu satiksmes likumu, jo šis noteikumu projekts ir saistīts ar transportlīdzekļa atbilstības novērtēšanu, turpretī Ceļu satiksmes likums ir vērsts uz ceļu satiksmi piemērojamām prasībām.
Problēmas apraksts
Individuālā transportlīdzekļa apstiprināšanas kārtība – spēkā esošajos noteikumos transportlīdzekļu apstiprināšanai (iesniedzamo dokumentu izvērtēšanai un tehniskai ekspertīzei) kārtības regulējums ir noteikts nepilnīgi un nepietiekami skaidri uztverams, kas pieļauj plašu un neparedzētu interpretāciju un problēmsituācijas transportlīdzekļu konstruēšanā, izgatavošanā vai sakomplektēšanā un atbilstības vērtēšanā, kā arī rada liekus vai neparedzētus ieguldījumus vai izdevumus, kas saistīti ar iesniedzamo dokumentāciju, tās informāciju, pārbaudēm un mērījumiem.
Regula Nr. 167/2013 neliedz dalībvalstīm nacionālā līmenī piemērot valstī izvirzītas tehnisko noteikumu prasības par transportlīdzekļu atbilstību un atbilstības novērtēšanas kārtību, atkāpjoties no savienības līmenī noteiktām prasībām attiecībā uz transportlīdzekļiem, sistēmām, sastāvdaļām vai atsevišķām tehniskām vienībām un aprīkojuma atbilstību un novērtēšanas kārtību tās dalībvalsts teritorijā.
Regula Nr. 167/2013 paredz, ka dalībvalstīs transportlīdzekļu apstiprināšanas procedūras (valsts tipa apstiprinājums), kas noteiktas ar dalībvalsts tiesību aktiem ir spēkā vienīgi attiecīgās valsts teritorijā. Ņemot vērā to, ka noteikumu projekts neparedz savienības līmenī transportlīdzekļu atbilstībai piemērojamās prasības, kas noteiktas Regulā Nr. 167/2013 un transportlīdzekļi, kam piešķirts individuālais transportlīdzekļu apstiprinājums pamatojoties uz nacionālajiem noteikumiem, ir reģistrējami tikai un vienīgi tajā valstī, kurā veikta individuālā transportlīdzekļu apstiprināšana. Spēkā esošajos noteikumos ir noteikts, ka Latvijai ir jāatzīst un jāreģistrē jebkurš individuāli apstiprināts transportlīdzeklis, kas ražots kādā Eiropas Savienības dalībvalstī, Eiropas Ekonomikas zonas valstī vai Turcijā, ja par to ir izsniegts attiecīgajā valstī atzīts dokuments, kas ir pretrunā ar Regulas Nr. 167/2013 3. panta 6. punktu.
Risinājuma apraksts
Lai nepieļautu plašu un neparedzētu regulējuma interpretāciju spēkā esošajos noteikumos noteiktajā transportlīdzekļu apstiprināšanas (iesniedzamās dokumentācijas izvērtēšanas un tehniskās ekspertīzes) kārtībā ir nepieciešams novērst tās nepilnības, precizējot pilnveidojot vai papildinot iesniedzamos dokumentus un informāciju, tās izvērtēšanas un tehniskās ekspertīzes kārtību, kas radītu vai veicinātu ieinteresētajām personām noteikumu pārskatāmību un nepārprotamu uztveramību.
Iekšējais tirgus aptver teritoriju bez iekšējām robežām, kurā jānodrošina preču, pakalpojumu un kapitāla brīva aprite un personu brīva pārvietošanās, tādējādi noteikumu projekts paredz, ka Latvijā atzīs un reģistrēs citās dalībvalstī, Eiropas Ekonomikas zonas valstī vai Turcijā izsniegtos savstarpēji atzītos atbilstības apliecinošos dokumentus, apstiprinājums vai sertifikāts, kas piešķirts saskaņā ar Regulu Nr. 167/2013.
Noteikumu projekts paredz, ka transportlīdzekļa atbilstības vērtēšanā tiek ņemti vērā laboratorijas mērījumi, ko veic attiecīgajā jomā akreditēta laboratorija, kā arī stacionāri mērījumi, kurus veic kompetents transportlīdzekļa tehniskās kontroles veicējs tehniskās apskates stacijā vai tam paredzētajā pārbaudes vietā, lai pārliecinātos par transportlīdzekļu atbilstību tām prasībām, kuras nav paredzētas veikt inspicēšanas institūcijai.
Problēmas apraksts
Transportlīdzekļu reģistrācijas un lēmuma apstrīdēšanas un pārsūdzēšanas kārtība – spēkā esošajos noteikumos ir noteikta nepilnīgi vai nepietiekami, kas neregulē kārtību kad Valsts tehniskās uzraudzības aģentūra konstatē izsniegtā apstiprinājuma nesakritību transportlīdzekļa patiesajam stāvoklim, vai viltojuma pazīmes.
Risinājuma apraksts
Noteikumu projekts paredz Valsts tehniskās uzraudzības aģentūras rīcību gadījumos, ja tai veicot numura salīdzināšanu tiek konstatēta neatbilstība ar individuālā transportlīdzekļa apstiprinājumu un transportlīdzekli, vai tiek konstatētas viltojuma pazīmes.
Problēmas apraksts
Pielikumi – spēkā esošajos noteikumos trūkst informācija transportlīdzekļa identificēšanai pēc tā veida, būtiskās tehniskās prasības par transportlīdzekli, sistēmām, sastāvdaļām vai atsevišķam tehniskām vienībām un aprīkojumu ir noteiktas nepilnīgi un nepietiekami skaidri uztveramas, lai novērtētu transportlīdzekļa atbilstību ceļu satiksmes un drošības prasībām, iesniegumā un deklarācijā iztrūkst informācija, tehniskajā dokumentācijā norādāmā informācija neietver būtisku informāciju transportlīdzekļa vērtēšanai, bet individuālā transportlīdzekļa apstiprinājumā iztrūkst uzskaites tehniskie dati un galvenie konstruktīvie parametri transportlīdzekļu atbilstības izsekojamībai ilgtermiņā.
Risinājuma apraksts
Lai nepieļautu plašu un neparedzētu interpretāciju un nepārprotamu uztveramību ir nepieciešams izstrādāt un iekļaut noteikumu projektā transportlīdzekļu veidus konkrētās grupās un apakšgrupās, novērst nepilnības, pilnveidot un papildināt spēkā esošo noteikumu būtiskajās tehniskajās prasībās un iesniedzamajos dokumentos par transportlīdzekli, sistēmām, sastāvdaļām vai atsevišķam tehniskām vienībām, konstrukcijām un aprīkojumu, kas nepieciešams transportlīdzekļa atbilstības vērtēšanai, bet individuāla transportlīdzekļa apstiprinājumā iekļaut pārskatāmus uzskaites tehniskos datus un galvenos konstruktīvos parametrus.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Traktortehnikas un to velkamo transportlīdzeļu īpašnieki, kuri vēlēsies saņemt individuālo transportlīdzekļu apstiprinājumu.
Ietekmes apraksts
Tiesiskais regulējums nemaina administratīvo slogu, tiesības un pienākumus fiziskām personām, ne arī veicamās darbības.
Juridiskās personas
Traktortehnikas un to velkamo transportlīdzeļu īpašnieki, kuri vēlēsies saņemt individuālo transportlīdzekļu apstiprinājumu.
Ietekmes apraksts
Tiesiskais regulējums nemaina administratīvo slogu, tiesības un pienākumus juridiskām personām, ne arī veicamās darbības.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Grozījumi Ceļu satiksmes likumā
Pamatojums un apraksts
Jāparedz ka, lai nebūtu jāuzskaita visi traktortehnikas velkamo transportlīdzekļu veidi, Ceļu satiksmes likumā un ar traktortehniku saistītajos normatīvajos aktos tiks noteikts, ka traktortehnikas piekabes, maināmās velkamās iekārtas un velkamie tehnoloģiskie agregāti ir velkamie transportlīdzekļi;
Atbildīgā institūcija
Zemkopības ministrija
4.2. Cita informācija
Jāveic grozījumi Latvijas valsts standartā LVS 449:2018 "Traktori, pašgājējmašīnas un tās piekabes grupas, definīcijas", lai precizētu grupas, apakšgrupas un to definīcijas.  
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32013R0167
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes  2013.gada 5.februāra regula Nr.167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību
Apraksts
Regula nosaka Eiropas savienībā vienotu tipa apstiprināšanas sistēmu un tirgus uzraudzību lauksaimniecības un mežsaimniecības traktoriem, to piekabēm un maināmām velkamām iekārtām.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes  2013.gada 5.februāra regula Nr.167/2013 par lauksaimniecības un mežsaimniecības transportlīdzekļu apstiprināšanu un tirgus uzraudzību

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas 167/2013 3. panta 8. punkts un 4. panta 1. - 9. punkts. 
	Noteikuma projekta 2.4. apakšpunkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.
 

	Regulas 167/2013 3. panta 9. punkts un 4. panta 1. - 9. punkts. 
	Noteikuma projekta 2.5. apakšpunkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.

	Regulas 167/2013 3. panta 10. punkts un 4. panta 1. - 9. punkts. 
	Noteikuma projekta 2.6. apakšpunkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.

	Regulas Nr. 167/2013 2. panta 2. punkts.
	Noteikuma projekta 3.6. apakšpunkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.

	Regulas Nr. 167/3013 3. panta 6.punkts
	Noteikuma projekta 7. punkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.

	Regulas Nr. 167/2013 4. pants
	Noteikuma projekta 2. pielikuma 1.13. punkts.
	Pārņemtas pilnībā
	Attiecīgais noteikumu projekta punkts neparedz stingrākas prasības kā ES tiesību aktā.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Saskaņā ar Ministru kabineta 2010.gada 23.februāra instrukciju Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem”, 8.panta 1.punktu Latvija informēs Eiropas Komisiju par sagatavoto noteikumu projektu.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Latvijas Nacionālais akreditācijas birojs, Valsts Tehniskās uzraudzības aģentūra
Nevalstiskās organizācijas
-
Cits
SIA"Sartifikācijas un sdadfgaeghaehasrtharsthrt
6.2. Sabiedrības līdzdalības organizēšanas veidi
Veids
Sabiedriskā apspriede
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts Tehniskās uzraudzības aģentūra
SIA"Sertifikācijas un testēšnas centrs"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Tiesiskais regulējums nemaina administratīvo slogu, tiesības un pienākumus institūcijām, ne arī veicamās darbības.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

